== Liv og gerning ==
Efter som ung [[artilleri]][[løjtnant]] at have deltaget i felttoget i 1814 blev han efter Norges og [[Sverige]]s [[Svensk-norske union|forening]] i [[1815]] [[adjutant]] hos daværende arveprins Oskar og vandt i kort tid såvel hans som hans fader  [[Karl 14. Johan af Sverige|Karl Johans]] venskab og særlige yndest ved sit belevne væsen og sin færdighed i at tale [[Fransk (sprog)|fransk]]. Han gjorde nu en så hurtig karriere, at han allerede i sommeren af 1822 blev [[major]] i armeen og, i efterfølgende efterår, chef for den norske [[Statsrådet (Norge)|statsrådsafdelings]] [[kancelli]] i [[Stockholm]] med titel af statssekretær. Denne stilling var i den tid overordentlig vigtig og indflydelsesrig, idet statssekretæren på grund af sin færdighed i det franske sprog foredrog alle norske anliggender og [[Opdagelsesrejse|ekspeditioner]] for kong Karl Johan på tomandshånd uden [[konstitutionel]]t ansvar, hvorefter kongen i al korthed afgjorde sagerne i statsrådet, hvis fleste medlemmer ikke talte fransk, så at Due måtte fungere som [[tolk]]. Til stor ros for den unge hofmand er det blevet sagt af indviede mænd, at han aldrig misbrugte sin indflydelsesrige stilling.
Historie